Η Φωλιά των λύκων

"***Η*** ***Φωλιά των λύκων***" (Ισπανικά: "***Cuna de lobos***") είναι Μεξικανική τηλενουβέλα παραγωγής του τηλεοπτικού ομίλου Televisa, που μεταδόθηκε για πρώτη φορά από το μεξικανικό τηλεοπτικό δίκτυο Las Estrellas τα έτη 1986 - 1987. Η σειρά είχε επιτυχία στο Μεξικό, αλλά και σε αρκετές άλλες χώρες που μεταδόθηκε, όπως στην Βραζιλία, στις Ηνωμένες Πολιτείες, στην Γερμανία και στην Αυστραλία. Το ριμέικ της σειράς έγινε το 2019.

## Πλοκή
Το σενάριο γυρνάει γύρω από την ζωή της ισχυρής οικογένειας Λάριος, ιδιοκτήτες των φαρμακευτικών εργαστηρίων Λαρ Κριλ. Ο Κάρλος Λάριος (Ραούλ Μέρας) αφότου χήρεψε παντρεύτηκε με την φιλόδοξη Καταλίνα Κριλ (Μαρία Ρούμπιο) προκειμένου να δώσει μια μητέρα στον μικρό γιο του, τον Χοσέ Κάρλος. Αργότερα όμως με την Καταλίνα αποκτά ένα ακόμα γιο, τον Αλεσάνδρο. Όταν ο Χοσέ Κάρλος ήταν 6 ετών, συνέβη ένα τρομερό ατύχημα. Ενώ έπαιζε με μία σβούρα, χτύπησε καταλάθος το μάτι της μητριάς του, με αποτέλεσμα εκείνη να το χάσει (Ή όχι;). Από τότε, η Καταλίνα άρχισε να χρησιμοποιεί χρωματιστές καλύπτρες για να κρύβει το γυάλινο μάτι της. Με αυτόν τον τρόπο ανακουφίζει την πικρία που νιώθει για τον θετό γιο της.

Χρόνια αργότερα, ο Αλεσάνδρο (Αλέσανδρο Καμάχο) έχει παντρευτεί την Βίλμα ντε Λα Φουέντε (Ρεμπέκα Τζόουνς), μια γυναίκα με την οποία είναι πολύ ερωτευμένος. Μια μέρα, ο Κάρλος Λάριος ανακαλύπτει ένα τρομερό μυστικό. Η γυναίκα του δεν έχασε ποτέ το μάτι της. Στόχος αυτού του ψέματος είναι να βασανίζει τον θετό γιο της, τον Χοσέ Κάρλος (Γκονζάλο Βέγκα), γεμίζοντας τον με τύχεις και ενοχές, καθώς αγαπά μόνο τον δικό της γιο τον Αλεσάνδρο. Έτσι ο Κάρλος αποφασίζει να αλλάξει τη διαθήκη του και να πάρει διαζύγιο από την Καταλίνα. Όταν ανακοινώνει τις αποφάσεις του στην γυναίκα του, η Καταλίνα τον δηλητηριάζει. Το δηλητήριο προκαλεί φρικτούς πόνους στον άτυχο άντρα και καθώς οδηγεί πέφτει πάνω σε μια κατασκευαστική εταιρία και σκοτώνεται. Εκεί εργάζεται η Λεονόρα Ναβάρο (Ντιάνα Μπράτσο), η οποία ψάχνοντας το πορτοφόλι του νεκρού άντρα βρίσκει μια επαγγελματική κάρτα με το όνομα του και το τηλέφωνο της εταιρίας του και ειδοποιεί την οικογένεια του για τον θάνατο του. Ο Αλεσάνδρο πηγαίνοντας να αναγνωρίσει το πτώμα του πατέρα του, γνωρίζει προσωπικά και την Λεονόρα.

Η υπάρχουσα διαθήκη του Κάρλος αναφέρει ότι η περιουσία θα δοθεί στον πρώτο του εγγόνι μετά τον θάνατο του. Ωστόσο, η Βίλμα Λάριος είναι στείρα και ο Χοσέ Κάρλος είναι ανύπαντρος. Το επόμενο διάστημα, ο Αλεσάνδρο βρίσκει λύση στο πρόβλημα της διαθήκης στοχεύοντας στην Λεονόρα Ναβάρο (Ντιάνα Μπράτσο). Ο Αλεσάνδρο Λάριος της λέει ψευδός ότι είναι χήρος και πολιορκεί την κοπέλα. Όλα αυτά αποτελούν μέρος ενός σχεδίου για να βάλει στο χέρι την κληρονομία. Παντρεύεται κρυφά την Λεονόρα και την αφήνει έγκυος. Ο σκοπός του είναι μόλις εκείνη γεννήσει να την εξαφανίσει και να δώσει το παιδί στην πραγματική του γυναίκα, την Βίλμα. Εν τω μεταξύ, η Καταλίνα καταστρέψει κάθε ερωτική σχέση που δημιουργεί ο Χοσέ Κάρλος, προκειμένου να μην αποκτήσει απόγονο. Όλα πάνε καλά για το σχέδιο του Αλεσάνδρο και η Λεονόρα γεννάει ένα γιο που πράγματι παραδίδεται στην Βίλμα. Έπειτα η Λεονόρα αφήνεται αβοήθητη στα χέρια των μπράβων του Αλεσάνδρο που έχουν πάρει εντολή να την σκοτώσουν. Εντούτοις εκείνη καταφέρνει να επιβιώσει και προετοιμάζει την εκδίκηση της. Παντρεύεται τον Χοσέ Κάρλος Λάριος, για να βρίσκεται κοντά στους εχθρούς της και τελικά παίρνει πίσω τον γιο της από την ίδια την "*φωλιά των λύκων*" που βρίσκεται.

## Καστ

### Βασικοί Πρωταγωνιστές

* Ο Γκονζάλο Βέγκα ως Χοσέ Κάρλος Λάριος
* Η Ντιάνα Μπράτσο ως Λεονόρα Ναβάρο
* Ο Αλεσάνδρο Καμάτσο ως Αλεσάνδρο Λάριος
* Η Ρεμπέκα Τζόουνς ως Βίλμα ντε Λα Φουέντε ντε Λάριος

### Υπόλοιπο καστ

* Η Καρμέν Μοντέτζο ως Εσπεράνζα Μαντρουτζάνο
* Η Λιλία Αραγόν ως Ροζαλία Μεντόσα
* Ο Καρλός Καμερά ως Ρενάλντο Γκουτιέρες
* Η Έντνα Μπολκάν ως η Παουλίνα Πεδρέρο
* Ο Ουμπέρτο ​​Ελιζόντο ως Επιθεωρητής Νορμπέρτο ​​Σουάρες
* Η Ρόσα Μαρία Μπιάνκι ως Μπέρτα Μοσκόσο
* Η Χοζεφίνα Ετσάνοβε ως Έλβια Σαν Τζερμάν Χήρα του Νούνιες
* Ο Μιγκέλ Γκόμες Τσέκα ως Δρ. Χούστο Τεράν
* Η Μπλάνκα Τόρες ως Κλεοτίλντε ντε Τεράν
* Ο Ενρίκε Μουνός ως Δικηγόρος Κουριέλ
* Ο Λουίς Ριβέρα ως Μαυρίσιο Μπερμούτες
* Η Λούρδες Κανάλε ως Κάρμεν Αλίσα "Καρμέλιτα" Μασία Ακούνα
* Η Τζούλια Αλφόνσο ως Λουτέσια
* Ο Ραούλ Μέρας ως Κάρλος Λάριος
* Η Μαρία Ρούμπιο ως Καταλίνα Κριλ ντε Λάριος

## Παραπομπές